ഇന്ധന വില ഉയര്ന്നു, ഡോളര് ശക്തി നേടി ആറ് മാസത്തെ മോശം നിലയില് രൂപ രൂപയുടെത് ഏഷ്യന് കറന്സികളില് തന്നെ ഏറ്റവും മോശം നിരക്ക് ന്യൂഡല്ഹി: അന്താരാഷ്ട്ര വിപണിയില് ഡോളറിനെതിരെ ദുര്ബലപ്പെട്ട് ഇന്ത്യന് രൂപ ആറ് മാസത്തിനിടയിലെ ഏറ്റവും മോശം നിരക്കായ 74.88 ലേക്ക് കൂപ്പുകുത്തി. ഇന്ന് ഇന്ധന വില ഉയര്ന്നതും അമേരിക്കന് ബോണ്ടുകള് നില മെച്ചപ്പെടുത്തിയതും ഡോളര് ശക്തിപ്രാപിച്ചതുമെല്ലാം രൂപയ്ക്ക് തിരിച്ചടിയായി. കഴിഞ്ഞ ഒരു മാസത്തോളമായി രൂപയുടെ നില മോശമാണ്. 2.5 ശതമാനത്തോളം മൂല്യം ഇടിഞ്ഞു. ഏഷ്യന് കറന്സികളില് തന്നെ ഏറ്റവും മോശം പ്രകടനമായിരുന്നു ഇന്ത്യന് രൂപയുടേത്. അതേസമയം അടുത്തൊന്നും രൂപയ്ക്ക് ഈ നിലയില് നിന്ന് മോചനമുണ്ടാകില്ലെന്നാണ് വിലയിരുത്തല്. ഇന്ധന വില ഉയരുന്ന സാഹചര്യത്തില് രൂപ വരും ദിവസങ്ങളിലും സമ്മര്ദ്ദം നേരിടും. ബ്രെന്റ് ക്രൂഡിന്റെ വില 82 ഡോളര് കടന്നതും അമേരിക്കന് ട്രഷറി യീല്ഡ് 1.5 ശതമാനം ഉയര്ന്നതും ഡോളര് ഇന്റക്സ് 94 മാര്ക്ക് കടന്നതും ഇന്ത്യക്ക് തിരിച്ചടിയായിട്ടുണ്ട്. റിസര്വ് ബാങ്കിന്റെ പണ നയം എങ്ങിനെയായിരിക്കുമെന്നാണ് ഇപ്പോള് രാജ്യം ഉറ്റുനോക്കുന്നത്. രൂപയെ സഹായിക്കാന് കേന്ദ്രബാങ്കെത്തുന്നതും കാത്തിരിക്കുകയാണ് ട്രേഡിങ് രംഗവും. Stories you may Like